# Ar minor

* A boe ’noad a dri bloa
* Me oa mannet minor
* C’hoant a meus da zisklêria
* Eul loden deus ma sor.
* C’hoant meus da zisklêria
* Darn demeus ma bue
* Pehini meus tremenet
* Bete an de a c’hirie.
* Gant an derjen a gredan
* A oa marvet ma zad
* Ma mam a chom intanvez
* C’hi devoa kalonnad.
* Pa chom e intanvez
* Gant e seiz krouadur
* He c’halon voa feblisset
* Gant an displijadur.
* Seiz minor chome gant hi
* Deus ar re yaouanka
* Ar c’hossa oa uneg vloa
* Me ne oan nemet tri bla.
* D’ar c’houlse me oa yaouank
* Bian em jagkeden
* Allas me na ouien ket
* petra ma da dremen.
* Deus ar beure pa saven
* me mije kalonnad
* Pa deue da sonj din
* E oa maro ma zad.
* Mes va mam leun a gourach
* Onnes am c’honsole
* Hi a lare din bemde
* Mije eur brago neve.
* Gred oa din eur brago
* A oa gret gant lien
* Evel ma oa ar c’his
* gwechall gant ar bevien.
* Guisket ma ma brago
* Ed e oan da bourmen
* Soetet a ma bloavez mad
* D’ann oll amezeien.
* Bed a ma gueneien
* Bed a ma avalo
* Tout an dud a lare din
* A oa drol ma brago.
* Hennes a oa eur brago
* Nan na oa ket gret propr
* Un anter demeus e fons
* A oa laket arok.
* Ar brago se oa gret
* Din gant ma c’hoar kossa
* Ne oa ket kemeneres
* Ouie ket a dailla.
* Mes pa oan deut en noad
* da roula ar iaouankis
* Me a ma bet eur brago
* Ag a oa deus ar c’his.
* Neuze me e bate
* Kemerre plijadur
* Mes ma zud oa demeet
* Et gant o avantur.
* Demeet oa ma dri breur
* demeet ma diou c’hoar
* Eur breur al chome ganen
* Da labourat douar.
* Om daou chomomp gant om mam
* Da serc’hel e menach
* Emesk al labour, ar boan,
* An tempas ag an norach.
* D’an oad a tri voac’h vla
* Meus bed eun assidant
* A neus beued ma c’halon
* En eur mor a tourmant.
* Neuze e meus sonjet
* Dont da chanch a vicher
* Rac ne oa ket deus ma grad
* Chom labourer douar.
* Ma sonjet voeaji
* A mont kuit deus ar guer
* O sonjal ober ma fortun
* Ebars em ber amzer.
* Ne oan ket bet er skol
* Ma ket a ziskamant
* Ag an draze a re din
* Eun tam diazamant.
* Prenet ma eur c’haier
* Ag eul leorric bian
* Ma disket skriva a len
* A c’hanenn va unan.
* Raktal en eun instant
* A oa deuet em spered
* Ma c’hajen da voeaji
* E tiskjen ar gallek.
* Ouijen skriva a len
* A gout un daou langach
* A gonit ma fortun
* Se zo eun avantach.
* Va mam pa deus klevet
* Hi a lare dime
* Petra emei ma buguel
* Petra a sonjes te.
* Me meus dioerred da dad
* Savet seiz krouadur
* Te a c’he ma yaouanka
* Te re ma flijadur.
* Mar kes er maes ar vro
* A dilesel ar guer
* Me vo oblijet neuze
* Da verza ma mobilier.
* A goude kement-se
* Da beleac’h a c’hin me
* Vint toled a distoled
* D’an eil ti d’eguile.
* Chom ganen tre ma vin beo
* Doue roio did chans
* Da ober afferiou mad
* Goude en abondans.
* Pa meus klevet va mam
* Gant e c’homzo agreabl
* E strinkas an dero
* Demeus va daou lagad.
* Me o chans a santimant
* O sonjal chom ganti
* A goude vije maro
* C’hajen da voeaji.
* Va mam oa arri koz
* Alies vije klanv
* Bet a deus eur c’hlenvet hir
* Eunek pe daouzek vloa.
* Aben daouzek vloa goude
* Ma mam deu da vervel
* Gras ma man er barados
* Er joayo eternel.
* Ma breudeur, ma c’hoarezed
* Neuze deuas d’ar guer
* Da c’houlen o fartach
* Demeus ar mobilier.
* Guersed ar mobilier
* Partajet an arc’hant
* A pephini gant e lod
* A oa bet goel kontant.
* Eur breur al ma er guer
* Assambles ganeme
* Ag henes oa demeet
* Aben eur mis goude.
* A me o sonjal neuze
* Pa oan c’hoas pot yaouanc
* Ma rajen eur marc’hadour
* E c’honejen arc’hant.
* Bet on marc’hadour fao
* Marc’hadour pabioles
* Marc’hadour piz glaz
* Marc’hadour patates.
* Marc’hadour avalo
* A marc’hadour boësson
* Anvet oan pot ar gist mad
* bars en ker Lannion.
* Anvet oan pot ar gist mad
* Bars en ker Lannion
* Plassa ren domistiket
* En tier a fesson.
* Marc’hadour koz dillat
* So hanvet flipiri
* Onnes so eur vicher vad
* Neb a oar anezi.
* An neb a bren marc’had mad
* A goude guerza ker
* Enez rafe e fortun
* Ebars e ber amzer.
* Bet on marc’hadour koat
* Marc’hadour plous pe golo
* Marc’hadour lunedo
* A marc’hadour moncho.
* Marc’hadour tolenno
* Kartenno monaiter
* A chansonnio a œrzen
* Ia pa mije amzer.
* Marc’hadour bric a brac
* So anvet merseri
* A pa vije hir an nos
* Me a rê komedi.
* Oeajet meus Bretagn
* En ker a var ar mes
* Gant ma vilosiped
* A ma marc’hadourez.
* Vel se on deut aben
* Da c’honit ma fortun
* En eur lezel ar boesson
* Ar merc’het hag ar butun.
* An neb a neuz ê c’homposet
* So e ano Jean-Louis
* A zo gannet e Plestin
* Kichen Toul-an-Hiry.
* E ano pen da ben
* E Jean-Louis Guyader
* A ra e zemerans fix
* En paros Treduder.
* Er bla [mil] nao hant pevar
* E a neuz declared
* Mon dor e zemerans fix
* En paros Plouaret.
* E kichenik ar bourg
* En eur gampic vian
* Ma neus c’hoant da zemesi
* Eno glasko unan.
* Ag eno a choajo
* Eur vicher ar vrava
* Pa vo skuiz o labourat
* Chomo da ziskuisa.
* Onnes so eur vicher
* Hag am grei dizoursi
* Ma kafen eur Vari-Jeanne
* Contant da zemesi.
* FIN.
* Rimaden ma feder mestres
* Peder mestres a meus bet
* A oa deus a Dreguer
* Mes iaouankic a oant c’hoas
* Ouient ket o micher.
* Iaouankic a oant c’hoas
* Ouient ket o micher
* C’heint gant losten o c’hivis
* Da disken ar goter.
* Un a ne so Perrinic
* Ag eben Marie-Jeann
* Unan al so Mari-Louise
* Ag eben Mariann.
* Na c’houllan ket diskleria
* Piou a c’he ar reze
* Un anne a meus klêvet
* A spisse ne guele.
* Ag unan al anheze
* A blije din er fad
* Ag ones a mije bet
* Peneverte e zad.
* An diou al a meus klêvet
* A blije dê guinardant
* Se zo kos din c’hon chomet
* C’hon chomet pot yaouank.
* Propriété réservée
* GUYADER Jean-Louis.